钦定古今图书集成/明伦汇编/宫闱典/第105卷 > 卫宝
## 钦定古今图书集成/明伦汇编/宫闱典/第105卷 > 卫宝

按《汉书外戚传》：“中山卫姬，平帝母也。父子豪，中山卢
奴人，官至卫尉。子豪女弟为宣帝倢，伃生楚孝王长
女又为元帝倢，伃生平阳公主。成帝时，中山孝王无
子，上以卫氏吉祥，以子豪少女配孝王元延，四年生
平帝。平帝年三岁，孝王薨，代为王。哀帝崩，无嗣，太皇
太后与新都侯莽迎中山王立为帝。”莽欲颛国权，惩
丁傅行事，以帝为成帝后，母卫姬及外家不得至京
师。遣少傅、左将军甄丰赐卫姬玺绶，赐帝舅卫宝，宝
弟元爵关内侯。莽长子宇非莽隔绝卫氏，恐久后受
祸，即私与卫宝通书记，教卫后上书谢恩，因陈丁傅
旧恶，几得至京师。会事发觉，莽杀宇，尽诛卫氏支属。